James Dean

I James Byron Dean (8 ya ing Febrero 1931 – 30 ya ing Septiembre 1955) métung yang Americanung artistang maki carerang míras limang banwa. Tungkul la king pángadismaya da réng kayanakan ampóng pámikawání king kétawan ó sociedad  anyang panaun na. É la miparamlá kaya déng papil na karéng pelicula manibat 1951 anggang 1953 báyú ya míka papil a bida antimóng anak a mágrebeldi a mánintun pámananggap king táta na king East of Eden (1955). King Rebel Without a Cause (1955), métung yang teenager a súsúbuk makáintindi karéng kayang pánamdaman, a mabibigú king pámiugné na king kayang familia ampó karéng táwu. King tawlí nang lagé, métung yang rancherung ibat Texas a mékátuklas larung crudo at mícualta king Giant (1956).